《寄汪献于》
明代·胡应麟

自返金陵客，何方定卜居。七哀应著咏，孤愤蚤成书。

卧榻芙蓉在，衡门薜荔馀。碧云怀望久，一怅剡溪鱼。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。